b'\n_START_ARTICLE_\nSihtr\xc3\xbchm\n_START_SECTION_\nStrateegiad sihturuni j\xc3\xb5udmiseks\n_START_PARAGRAPH_\nTurundajad on v\xc3\xa4lja toonud neli p\xc3\xb5hilist strateegiat rahuldamaks sihtr\xc3\xbchma: eristamata turundus ehk massturundus, eristatud turundus, keskendunud turundus ja mikro- ehk ni\xc5\xa1iturundus._NEWLINE_Massturundus on turu h\xc3\xb5lmamise strateegia, kus firma otsustab ignoreerida turu segmendi erinevusi ja kogu turgu haaratakse sama pakkumisega. Selle turundamise t\xc3\xbc\xc3\xbcbi eesm\xc3\xa4rgiks (v\xc3\xb5i veenmism\xc3\xbc\xc3\xbcgi) on pakkuda toodet v\xc3\xb5imalikult suurele publikule. Asja m\xc3\xb5tteks on viia s\xc3\xb5num v\xc3\xb5imalikult suure arvu inimesteni. Traditsioonilised massturunduse vahendid on raadio, televisioon ja ajalehed, kuna need j\xc3\xb5uavad paljude inimesteni._NEWLINE_M\xc3\xbc\xc3\xbcgimeeskondade jaoks on \xc3\xbcks v\xc3\xb5imalikke viise sihtr\xc3\xbchmani j\xc3\xb5udmiseks otseturundus. Seda tehakse nii, et ostetakse tarbijate andmebaase, mis on vastavalt soovitud n\xc3\xa4itajatele eristatud. Need andmebaasid tulevad tavaliselt koos tarbijate selliste kontaktandmetega nagu e-post, mobiiltelefoni number, lauatelefoni number jne. Otseturundusega tegeledes tuleb olla aga ettevaatlik. Kindlasti tuleks j\xc3\xa4rele vaadata, millised on vastava riigi otseturundusega seotud seadused._NEWLINE_Sihtr\xc3\xbchmi v\xc3\xb5ib moodustada mitmesuguste r\xc3\xbchmade p\xc3\xb5hjal, n\xc3\xa4iteks t\xc3\xa4iskasvanud, lapsed, teismelised, eelkooliealised, mehed, naised._NEWLINE_Efektiivseks turundamiseks on vajalik tunda oma sihtturgu: nende harjumusi, mis neile meeldib ja mis neile ei meeldi. Sihtturud erinevad suuruselt, geograafiliselt, kuuluvuselt ja neile m\xc3\xbc\xc3\xbcdud kaupadelt. Kuna turg varieerub ja k\xc3\xb5igi eelistustega ei ole v\xc3\xb5imalik arvestada, on vaja teada t\xc3\xa4pselt, kellele turundatakse._NEWLINE_Et l\xc3\xa4bi ja l\xc3\xb5hki tunda oma sihtturgu, tuleb teha turuanal\xc3\xbc\xc3\xbcs. Turuanal\xc3\xbc\xc3\xbcs on dokumenteeritud \xc3\xbclevaate turust. Seda kasutatakse valgustamaks \xc3\xa4ritegevust puudutavaid otsuseid, nagu inventuur, aastasissetulek, t\xc3\xb6\xc3\xb6j\xc3\xb5u suurendamine/v\xc3\xa4hendamine, asutuse laiendamine, suurema varustuse ostmine, edendustegevused, igap\xc3\xa4eva tegevuste parendamine jne.'